Првенство Јужне Америке у фудбалу 1922.
Првенство Јужне Америке 1922. је било шесто издање овог такмичења, сада познатог по имену Копа Америка. Турнир је требао да буде одржан у Чилеу али је Бразил тражио да он буде домаћин првенства и тиме обележио 100. година од проглашења независности. Турнир је одржан у Рио де Жанеироу, Бразил од 17. септембра до 22. октобра 1922. године. Домаћин, репрезентација Бразила, је заузела прво место на крају првенства. Титулу најбољег стрелца је освојио Аргентинац Хуан Франкија са 4 постигнута гола.